Мамбеталиев Кебек
Мамбеталиев Кебек 1903-жылы азыркы Сузак районунун Кызыл-Кыя айылында туулган.
 
 Октябрь революциясы жеңип, бийликке большевиктер партиясы келгенде, жер-жерлерде артелдер уюшулуп, жаңыча жашоо башталат.
 Ошондо ар кандай жумуштарда иштеп жүрүп, 1936-жылы “Кызыл-Кыя”колхозу уюшулганда, жалпы элдин колдоосу менен башкарма болуп шайланып, 1943-жылга чейин иштеген.
 Андан кийин “Партсьезд” колхозуна башкарма болуп которулуп, 1951-жылга чейин үзүрлүү эмгектенген.
 1951-жылдан баштап, Октябрь кыштагынын 5-6-7-көчөлөрүнө, Кызыл-Кыя жана Кашка-Терек айылдарынан элдер көчүрүлүп келип отурукташа баштайт да, Кашка-Терек айыл кеңешине карап турган.

 Ошондо айыл кеңешинин төрагасы болуп, 1956-жылга чейин иштеген.
 Колхоздор ирилешип, андан кийин совхоз уюшулганда, ар кандай кызматтарда иштеп жүрүп, эс алууга чыккан.
 Иштеп жүргөндө бир канча жолу айылдык, райондук кеңештерге депутат болгон.
 Эл үчүн кылган эмгеги бааланып, бир канча жолу медалдар, ардак грамоталар жана баалуу сыйлыктар менен сыйланган.

Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Багыш айылы
Инсандар